খালেদা জিয়ার অসুস্থতার বিষয়ে বিএনপি মহাসচিব বলেন, কিছুদিন আগে আমি যখন কারাগারে দেশনেত্রীর সাথে দেখা করতে গিয়েছিলাম তখনই দেখেছি উনি ভীষণ অসুস্থ। এরপরে তার পরিবারের সদস্যরা বৃহস্পতিবার দেখা করে এসে একই কথা জানিয়েছেন। গত শুক্রবার আমাদের আইনজীবীরা গিয়েছিলেন, সুপ্রিম কোর্ট বারের সভাপতি জয়নুল আবেদিন জানিয়েছেন, বেগম খালেদা জিয়ার ওজন কমে গেছে, সোজা হতে পারেন না, বাম পা অবশ হয়ে গেছে। অথচ এর আগে ডাক্তাররা বলেছিলেন তাকে বিশেষায়িত হাসপাতালে নেয়ার জন্য, সরকার তা করেনি। উল্টো প্রধানমন্ত্রী যা বলছেন তা অত্যন্ত অমানবিক।